Thomas Byrne (An Mhí Thoir)

Is Teachta Dála de chuid Fhianna Fáil é Thomas Byrne (a rugadh ar 1 Meitheamh 1977). Ceapadh Byrne mar Aire Stáit na Gaeltachta sa bhliain 2024 in áit Patrick O'Donovan.  Ar an 29 Eanáir 2025, ceapadh é ina aire stáit do ghnóthaí Eorpacha i Rialtas an 34ú Dáil.   

Is cainteoir líofa Gaeilge é agus is minic le Byrne agallaimh i nGaeilge a dhéanamh leis na meáin.
clé|mion|2020|330x330px

 Gairm 
Teachta Dála don Mhí Thoir is ea Byrne. Toghadh chun na Dála é den chéad uair in 2007. Chaith sé seal mar Sheanadóir idir 2011-2016.

Toghadh é mar Theachta Dála arís in 2016. Fuair sé suíochán breise dá pháirtí an uair sin agus gan san iomaíocht ach é féin d’Fhianna Fáil. Ach in 2020, bhí an Comhairleoir Deirdre Geraghty-Smith (FF), as ceantar Ráth Tó, ar an ticéad leis.  Dúirt sé ag an am go dtabharfadh Fianna Fáil faoiseamh cánach do dhaoine atá sna meán-aicmí ioncaim.  

Ceapadh Byrne ina Aire Stáit don Spórt sa bhliain 2020. Ansin ceapadh é ina aire stáit do ghnóthaí Eorpacha, post a bhí aige idir 2020-2022.

Bhí folúntas ann sa bhliain 2024 d’Aire Stáit na Gaeltachta tar éis don Taoiseach nua, Simon Harris, ardú céime a thabhairt don Teachta Dála Patrick O’Donovan, a ceapadh ina Aire Ardoideachais. Bhí Byrne ag obair sa Roinn Turasóireachta, Cultúir, Ealaíon, Gaeltachta, Spóirt agus na Meán cheana féin, AGUS ní raibh sé á lua i measc na roghanna don chúram toisc gur Teachta de chuid Fhianna Fáil atá ann.  Bhí iontas ann go raibh Simon Harris sásta cúraimí na Gaeltachta a thabhairt do Theachta ó Fhianna Fáil seachas duine óna pháirtí féin a cheapadh.

Ar an 29 Eanáir 2025, ceapadh é ina aire stáit do ghnóthaí Eorpacha aon uair amháin eile. Bhí údar maith díomá ag Byrne nach bhfuair sé ardú céime go dtí bord an rialtais.

Ar an 19 Samhain 2025, dúirt  Byrne sa Dáil, maidir le Bille na gCríocha faoi Fhorghabháil, cé gur mhian leis an Rialtas cosc a chur ar sheirbhísí ó áitribh Iosraelacha, chomh maith le hearraí, nár mhór a bheith cinnte de nach bhféadfaí foráil mar é a chur ar neamhní i gcúirt éigin.

 Pearsanta 
In 2005, phós Byrne Ann Hunt, banaltra, agus tá triúr clainne orthu.

 Féach freisin     

 Patrick O’Donovan
 An Mhí Thoir (Dáilcheantar)

 Tagairtí 

Catagóir:Daoine a rugadh i 1977
Catagóir:Daoine beo
Catagóir:Alumni Choláiste na Tríonóide, Baile Átha Cliath
Catagóir:Aturnaetha Éireannacha
Catagóir:Baill den 24ú Seanad
Catagóir:Baill den 30ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhianna Fáil
Catagóir:Daoine as Contae Lú
Catagóir:Daoine as Contae na Mí
Catagóir:Fir
Catagóir:Gaeilgeoirí
Catagóir:An Mhí Thoir (Dáilcheantar)
Catagóir:Baill den 34ú Dáil